Siria (Arabeg : سوريا), Republik Arab Siriat (Arabeg: الجمهورية العربية السورية) hech anv ofisiel, a zo ur vro er Reter Nesañ. Harzoù he deus gant Liban war-du ar chornôg, Israel war-du ar mervent, Jordania war-du ar su, Irak war-du ar reter ha Turkia war-du an norzh. Israel a zalch uheldirioù ar Golan e mervent ar vro hag ur rendael he doa gant Turkia a-zivout proviñs Hatay betek neus ket pell zo. Kemeret en ur ster istorel ech endalch Siria douareier Liban, Israel, Palestina hag un darn eus Jordania, met pas proviñs Jazira.